als_Latn dik_Latn sag_Latn
Pas bisedës për temat më të rëndësishme të Francës, në fund të takimit Hollande ka lënë pallatin presidencial në bordin e një makinë me xhama të zinj. Informacionet e para që i janë dhënë presidentit të ri nga presidenti në ikje ishin kodet nukleare. “Kodi sekret i armëve nukleare nuk është një Pin me katër shifra i shkruar në një fletë, por një kombinacion mjaft kompleks që siguron që vetëm presidenti mund ta japë urdhri”, shkruan Le Figaro.
“Franca zgjodhi shpresën. Bota dhe Europa kanë nevojë më shumë se kurrë për Francën, për një Francë të fortë”, tha presidenti Emmanuel Macron në fjalimin e tij të parë në “Elysee”.
Sfidat
Macron do të jetë presidenti më i ri i Francës në moshën 39-vjeçare, që prej kurorëzimit të Napoleon Bonaparte si perandor në vitin 1804, si dhe i pari që prej themelimit të Republikës së Pestë franceze nga presidenti Charles de Gaulle, në 1958-n. Lëvizja e tij politike “En Marche” u formua vitin e kaluar, ndërsa si parti e re “La Republique En Marche” do të dorëzojë listat e kandidatëve për deputetë për Asamblenë 577-vendëshe të Francës në zgjedhjet parlamentare të muajit qershor. Ai ka premtuar se do të “punojë për të gjithë” dhe thotë se programi i tij do të shërbejë për të majtë e të djathtë. Java e parë e Macronit në detyrë do të jetë e ngarkuar. Ai do të niset për në Berlin të hënën për t’u takuar me Kancelaren Angela Merkel, si dhe për të treguar angazhimin e tij ndaj Bashkimit Europian. Ai pritet gjithashtu të emërojë një kryeministër të vendit.
Macron përballet me disa sfida të rëndësishme, përfshi papunësinë e lartë veçanërisht mes të rinjve në Francë, si dhe rritjen ekonomike tejet të ulët. Synimet e tij janë të forcojë investimet dhe të krijojë një model të ri rritjeje ekonomike, që do të rrisë mirëqenien dhe mbrojë mjedisin.
als_Latn als_Latn als_Latn als_Latn als_Latn